ระเบียบกรมการขนส่งทางบกระเบียบกรมการขนส่งทางบกว่าด้วยการกำหนดน้ำหนักรถน้ำหนักบรรทุก น้ำหนักรวม น้ำหนักลงเพลาและจำนวนคนโดยสารสำหรับรถ ตามกฎหมายว่าด้วยรถยนต์ (ฉบับที่ ๔)พ.ศ.๒๕๔๘ ตามที่ได้มีระเบียบกรมการขนส่งทางบก ว่าด้วยการกำหนดน้ำหนักรถน้ำหนักบรรทุกน้ำหนักรวม น้ำหนักลงเพลา และจำนวนคนโดยสาร สำหรับรถ ตามกฎหมายว่าด้วยรถยนต์พ.ศ. ๒๕๓๑ ไว้แล้ว นั้นเพื่อให้การกำหนดจำนวนคนโดยสารสำหรับรถยนต์นั่งส่วนบุคคลไม่เกินเจ็ดคนและรถยนต์นั่งส่วนบุคคลเกินเจ็ดคนในลักษณะต่างๆมีความเหมาะสมยิ่งขึ้น และเป็นไปในแนวทางเดียวกันกรมการขนส่งทางบกจึงวางระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมการขนส่งทางบกว่าด้วยการกำหนดน้ำหนักรถ น้ำหนักบรรทุก น้ำหนักรวม น้ำหนักลงเพลา และจำนวนคนโดยสารสำหรับรถ ตามกฎหมายว่าด้วยรถยนต์ (ฉบับที่ ๔) พ.ศ. ๒๕๔๘ข้อ ๒[๑]ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ บรรดาระเบียบ ข้อบังคับหรือคำสั่งอื่นใดในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ ให้ใช้ระเบียบนี้แทนข้อ ๔ ให้ยกเลิกความในข้อ ๑๔ และข้อ ๑๕ แห่งระเบียบกรมการขนส่งทางบกว่าด้วยการกำหนดน้ำหนักรถ น้ำหนักบรรทุก น้ำหนักรวม น้ำหนักลงเพลา และจำนวนคนโดยสารสำหรับรถตามกฎหมายว่าด้วยรถยนต์ พ.ศ. ๒๕๓๑ และให้ใช้ความต่อไปนี้แทนข้อ ๑๔ ที่นั่งสำหรับคนโดยสารต้องมีความมั่นคง แข็งแรงมีตำแหน่งการจัดวางที่เหมาะสมสำหรับการใช้นั่งโดยสารในสภาพปกติได้อย่างสะดวกสบาย ซึ่งจะต้องมีลักษณะและขนาดดังต่อไปนี้(๑) ที่นั่งของรถยนต์นั่งส่วนบุคคลเกินเจ็ดคนลักษณะตู้นั่งหรือลักษณะโดยสารที่จัดวางที่นั่งหันหน้าไปทางเดียวกัน ต้องมีระยะห่างระหว่างที่นั่งเมื่อวัดในระดับเหนือเบาะนั่งไม่เกิน๕ เซนติเมตร จากด้านหลังพนักพิงหลังของที่นั่งหน้า ถึงด้านหน้าพนักพิงหลังของที่นั่งถัดไปต้องไม่น้อยกว่า๖๗ เซนติเมตร(๒) ที่นั่งของรถยนต์นั่งส่วนบุคคลไม่เกินเจ็ดคนและรถยนต์นั่งส่วนบุคคลเกินเจ็ดคนลักษณะเก๋งสองตอนเก๋งสองตอนแวน เก๋งสามตอน เก๋งสามตอนแวน นั่งสองตอน นั่งสองตอนแวน นั่งสามตอน นั่งสามตอนแวนหรือลักษณะอื่นที่มีการผลิตและประกอบสำเร็จรูปจากโรงงานของผู้ผลิตลักษณะและขนาดของที่นั่งคนโดยสารให้เป็นไปตามที่ผู้ผลิตกำหนด(๓) ที่นั่งของรถยนต์นั่งส่วนบุคคลไม่เกินเจ็ดคนและรถยนต์นั่งส่วนบุคคลเกินเจ็ดคนลักษณะนั่งสองตอนนั่งสองตอนแวน นั่งสามตอน หรือลักษณะอื่นที่มีการดัดแปลงตัวถังรถจากโรงงานดัดแปลงรถยนต์หรือประกอบขึ้นจากคัสซีรถยนต์บรรทุก ลักษณะและขนาดของที่นั่งคนโดยสารต้องมีความสูงจากพื้นของรถถึงส่วนบนสุดของเบาะนั่งไม่น้อยกว่า๒๕ เซนติเมตร และมีความสูงจากส่วนต่ำสุดของเบาะนั่งถึงหลังคาไม่น้อยกว่า ๘๕ เซนติเมตร(๔) รถยนต์นั่งส่วนบุคคลเกินเจ็ดคน ลักษณะนั่งสองแถวลักษณะนั่งสองตอนสองแถว หรือลักษณะอื่นที่มีการนำหลังคาพร้อมโครงสร้างของหลังคาและที่นั่งของคนโดยสารมาติดตั้งกับรถยนต์บรรทุกโดยไม่มีการดัดแปลงตัวรถส่วนอื่นจะต้องมีลักษณะและขนาด ดังนี้(ก) หลังคา ต้องมีความสูงจากพื้นกระบะถึงจุดต่ำสุดภายในหลังคาไม่น้อยกว่า๑๒๐ เซนติเมตร ซึ่งทำด้วยวัสดุโลหะ ไฟเบอร์กลาส หรือวัสดุอื่นใดที่มีความแข็งแรงเทียบเท่ากับวัสดุดังกล่าวและต้องยึดติดตรึงแน่นหนาถาวรกับตัวรถ(ข) ที่นั่งและพนักพิง ต้องยึดติดตรึงแน่นหนาถาวรกับตัวรถและพื้นของรถสามารถใช้นั่งโดยสารได้อย่างปลอดภัย(ค) ที่นั่งต้องมีความสูงจากพื้นกระบะถึงจุดสูงสุดของที่นั่งไม่น้อยกว่า ๒๕ เซนติเมตรและมีความสูงจากจุดสูงสุดของที่นั่งถึงจุดต่ำสุดภายในหลังคาไม่น้อยกว่า ๙๕ เซนติเมตร(๕) รถยนต์บรรทุกส่วนบุคคลลักษณะตู้บรรทุกที่มีการติดตั้งที่นั่งคนโดยสารเป็นลักษณะตู้นั่งสามตอนหรือตู้นั่งสี่ตอน ลักษณะและขนาดของที่นั่งคนโดยสาร ให้เป็นไปตาม (๓)(๖) กรณีมีเหตุผลความจำเป็นไม่สามารถจัดวางที่นั่งให้มีลักษณะและขนาดตามที่กำหนดใน(๑) (๓) (๔) หรือ (๕) แล้วแต่กรณี ให้นำเสนอกรมการขนส่งทางบกเพื่อให้ความเห็นชอบเป็นรายๆไปข้อ ๑๕ รถยนต์ตามข้อ ๑๔ (๑) (๓) (๔) และ (๕) ที่จดทะเบียนไว้ก่อนวันที่ระเบียบนี้ใช้บังคับซึ่งมีลักษณะและขนาดของที่นั่งคนโดยสารไม่เป็นไปตามที่กำหนดให้ใช้ไปจนกว่าที่นั่งจะสิ้นสภาพกรณีเปลี่ยนแปลงใหม่จะต้องแก้ไขให้เป็นไปตามที่กำหนดความในวรรคแรก มิให้ใช้บังคับแก่รถตามข้อ ๑๔ (๔) เฉพาะรถลักษณะนั่งสองตอนสองแถวโดยรถลักษณะดังกล่าวต้องดำเนินการให้เป็นไปตามระเบียบนี้เมื่อมาดำเนินการทางทะเบียนตามที่กฎหมาย ระเบียบ หรือประกาศกำหนดให้ต้องนำรถเข้ารับการตรวจสภาพหรือตรวจสอบรถแล้วแต่กรณีประกาศณ วันที่ ๔ เมษายน พ.ศ. ๒๕๔๘ปิยะพันธ์จัมปาสุตอธิบดีกรมการขนส่งทางบกฐิติพงษ์/ผู้จัดทำ๒๘ตุลาคม ๒๕๔๘[๑]รก.๒๕๔๘/๘๘ง/๔๒/๒๐ ตุลาคม ๒๕๔๘